sukhrobnurali/uzbek-legal-corpus huggingface dataset:
OʻZBEKISTON RESPUBLIKASI VAZIRLAR MAHKAMASINING AYRIM QARORLARIGA OʻZGARTIRISH VA QOʻSHIMCHALAR KIRITISH, SHUNINGDEK ULARNING BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2025-10-13)

2001-yil 1-yanvardan boshlab Oʻzbekiston Respublikasi Ijtimoiy taʼminot vazirligi huzuridagi Pensiya jamgʻarmasi Oʻzbekiston Respublikasining budjetdan tashqari Pensiya jamgʻarmasiga aylantirilganligi munosabati bilan Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mehnat va aholini ijtimoiy muhofaza qilish vazirligi Davlat soliq qoʻmitasi, Moliya vazirligi va Adliya vazirligi bilan birgalikda bir oy muddatda Vazirlar Mahkamasining 1998-yil 28-yanvardagi 47-son qarori bilan tasdiqlangan Yuridik shaxs boʻlmasdan tadbirkorlik faoliyati bilan shugʻullanuvchi jismoniy shaxslarning mehnat stajini hisobga olish va ularning Pensiya jamgʻarmasiga badallar ajratishi tartibining va Vazirlar Mahkamasining 1998-yil 9-iyuldagi 289-son qarori bilan tasdiqlangan Dehqon xoʻjaliklari aʼzolarini ijtimoiy sugʻurtalash va ularning ijtimoiy taʼminoti toʻgʻrisidagi nizomning yangi tahririni tasdiqlash uchun Vazirlar Mahkamasiga kiritsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Oʻzbekiston Respublikasi Oliy Kengashi Rayosati va Oʻzbekiston Respublikasi Vazirlar Mahkamasining “Chernobil halokatidan ziyon koʻrgan Oʻzbekiston Respublikasida istiqomat qiluvchi fuqarolarni ijtimoiy himoyalash haqida” 1992-yil 6-apreldagi 170-son qarorining (Oʻzbekiston Respublikasi QT, 1992-y., 4-son, 10-modda) 2-bandida “Oʻzbekiston Respublikasi Ijtimoiy taʼminot vazirligi huzuridagi Pensiya jamgʻarmasi” soʻzlari “Oʻzbekiston Respublikasining budjetdan tashqari pensiya jamgʻarmasi” soʻzlari bilan almashtirilsin. 11. Oʻzbekiston Respublikasi Vazirlar Mahkamasining “Oʻzbekistonda teatr va musiqa sanʼatini yanada rivojlantirishni qoʻllab-quvvatlash va ragʻbatlantirish chora-tadbirlari toʻgʻrisida”gi Farmonni amalga oshirish masalalari haqida” 1995-yil 28-oktabrdagi 415-son qarori 4-bandining ikkinchi xatboshidagi “Oʻzbekiston Respublikasi Ijtimoiy taʼminot vazirligi huzuridagi Pensiya jamgʻarmasi” soʻzlari “Oʻzbekiston Respublikasining budjetdan tashqari Pensiya jamgʻarmasi” soʻzlari bilan almashtirilsin. 12. Oʻzbekiston Respublikasi Vazirlar Mahkamasining “Oʻzbekiston Respublikasi advokatlik birlashmalarida advokatlik faoliyati bilan shugʻullanuvchi shaxslarni ijtimoiy himoya qilish chora-tadbirlari toʻgʻrisida” 1996-yil 15-iyuldagi 250-son qarori 1-bandidagi “Oʻzbekiston Respublikasi Ijtimoiy taʼminot vazirligi huzuridagi Pensiya jamgʻarmasiga” soʻzlari “Oʻzbekiston Respublikasining budjetdan tashqari Pensiya jamgʻarmasiga” soʻzlari bilan almashtirilsin.
OʻZBEKISTON RESPUBLIKASI BANKLARIDA KREDIT HUJJATLARINI YURITISh TARTIBI TOʻGʻRISIDA NIZOMGA OʻZGARTIRISh KIRITISh TOʻGʻRISIDA
(resolution, 2020-07-29)

“Oʻzbekiston Respublikasi Markaziy banki toʻgʻrisida”gi Qonunning 3, 7 va 51-moddalariga asosan Oʻzbekiston Respublikasi Markaziy Banki Boshqaruvi qaror qiladi: 1. Oʻzbekiston Respublikasi banklarida kredit hujjatlarini yuritish tartibi toʻgʻrisida Nizomga (Adliya vazirligida 2000-yil 2-martda 906-raqam bilan davlat roʻyxatiga olingan, Normativ hujjatlar byulleteni, 2000-y., 5-son) ilovaga* muvofiq oʻzgartirish kiritilsin. 2. Ushbu qaror, Oʻzbekiston Respublikasi Adliya vazirligida davlat roʻyxatiga olingan sanadan boshlab oʻn kun oʻtgandan soʻng amalga kiritilsin. 3. Mazkur qaror ijrosini nazorat qilish rais oʻrinbosari A.Q. Qodirov zimmasiga yuklansin.
Zulfiya nomidagi Davlat mukofoti bilan taqdirlash toʻgʻrisida
(resolution, 2001-02-27)

Mamlakatimizda barkamol avlodni tarbiyalash, bilimli, ijodkor xotin-qizlarni har tomonlama qoʻllab-quvvatlash, iqtidorli yoshlarning istiqlol gʻoyalarini amaliyotga tatbiq etishdagi faoliyatini ragʻbatlantirish maqsadida hamda Oʻzbekiston Respublikasi Prezidentining 1999-yil 10-iyundagi “Zulfiya nomidagi Davlat mukofotini taʼsis etish boʻyicha takliflarni qoʻllab-quvvatlash toʻgʻrisida”gi Farmoniga muvofiq, Vazirlar Mahkamasi qaror qiladi: 1. Respublika xotin-qizlar qoʻmitasi huzuridagi Zulfiya nomidagi Davlat mukofoti komissiyasining takliflariga binoan, aʼlo xulqi, zukkoligi, donoligi, tashabbuskorligi bilan noyob isteʼdodini namoyon etayotgan hamda adabiyot, madaniyat, sanʼat, fan va taʼlim sohalaridagi alohida yutuqlari uchun Qoraqalpogʻiston Respublikasi, Toshkent shahar va viloyatlarning iqtidorli qizlari Zulfiya nomidagi Davlat mukofoti bilan taqdirlansin (taqdirlanganlar roʻyxati ilova qilinadi). 2. Zulfiya nomidagi Davlat mukofoti bilan taqdirlanganlarga 8-Mart — xalqaro xotin-qizlar kuni munosabati bilan oʻtkaziladigan tantanada sovrindorlik yorliqlari va nishonlari topshirilsin. 3. Oʻzbekiston Respublikasi Moliya vazirligi Zulfiya nomidagi Davlat mukofoti sovrindorlarining har biriga eng kam oylik ish haqining 50 baravari miqdorida pul mukofoti berilishini taʼminlasin. 4. “Oʻzteleradio” kompaniyasi (A. Koʻchimov) hamda OʻzAga (M. Muxammad Doʻst) Zulfiya nomidagi Davlat mukofoti sohibalarining ibratli faoliyati, ularning noyob isteʼdodi va erishgan yutuqlarini keng yoritib borish tavsiya etilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari D. Gʻulomova zimmasiga yuklansin.
“OʻZAVTOYOʻL” DAVLAT-AKSIYADORLIK KONSERNI TARKIBI TOʻGʻRISIDA
(resolution, 2021-02-22)

“Andijon – Toshkent – Nukus – Qoʻngʻirot” tezyurar avtomagistrali qurilishini yoʻl-qurilish materiallari, temir-beton mahsulotlari va konstruksiyalar bilan zarur darajada taʼminlash maqsadida Vazirlar Mahkamasi qaror qiladi: 1. “Bekobodsuvqurilishindustriya” ishlab chiqarish korxonasi hamda “Chinoz qurilish materiallari va konstruksiyalari” kombinati “Oʻzavtoyoʻl” davlat-aksiyadorlik konserni tarkibiga davlat korxonasi sifatida kiritilsin. 2. “Oʻzavtoyoʻl” davlat konserni Oʻzbekiston Respublikasi Davlat mulki qoʻmitasi bilan birgalikda “Bekobodsuvqurilishindustriya” ishlab chiqarish korxonasi va “Chinoz qurilish materiallari va konstruksiyalari” kombinatining moliyaviy ahvolini mustahkamlash boʻyicha kompleks chora-tadbirlar koʻrilishini taʼminlasin va Vazirlar Mahkamasining “Oʻzbekiston suv xoʻjaligi qurilishi davlat konserni (“Oʻzsuvqurilish”)ni tugatish chora-tadbirlari toʻgʻrisida” 2000-yil 29-iyundagi 249-son qaroriga 3-ilovaning talablariga muvofiq ularni xususiylashtirish qismi boʻyicha takliflarni 2002-yil 1-yanvargacha kiritsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.R.Yunusov zimmasiga yuklansin.
Davlat hokimiyati organlariga maʼlumotlar uzatish xizmatlari xarajatlarini mablagʻ bilan taʼminlash toʻgʻrisida
(resolution, 2001-02-23)

Oʻzbekiston Respublikasi Maʼlumotlar uzatish milliy tarmogʻini yanada takomillashtirish, telekommunikatsiyalar tarmoqlari boʻyicha axborotlar tezkor ayirboshlanishini taʼminlash, maʼlumotlarni uzatish idoralararo tarmogʻi faoliyatini yaxshilash va koʻrsatilayotgan xizmatlar sifatini oshirish maqsadida Vazirlar Mahkamasi qaror qiladi: 1. Belgilansinki, 2001-yil 1-martdan boshlab Oʻzbekiston Respublikasi Prezidenti Devoni, Oliy Majlis, Vazirlar Mahkamasi, Adliya vazirligi va Milliy xavfsizlik xizmati uchun maʼlumotlar uzatish, shu jumladan Internet orqali uzatish xizmatlari ular uchun 2001-yilda rejada nazarda tutilgan mablagʻlar hisobiga pulli asosda koʻrsatiladi. 2. Oʻzbekiston Respublikasi Moliya vazirligi 2002-yildan boshlab maʼlumotlar, shu jumladan Internet orqali uzatish xizmatlariga haq toʻlash uchun koʻrsatib oʻtilgan organlarga koʻrsatilayotgan xizmatlarning amaldagi hajmiga koʻra mablagʻ ajratishni nazarda tutsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Isayev zimmasiga yuklansin.
QURBON HAYITNI NIShONLASh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Diniy bayram — Qurbon hayitni dam olish kuni deb eʼlon qilish haqida” 1991-yil 20-iyundagi 221-son Farmoni ijrosi yuzasidan Vazirlar Mahkamasi qaror qiladi: 1. Joriy yilda Qurbon hayitining birinchi kuni 6-martga toʻgʻri kelishi haqida Oʻzbekiston musulmonlari idorasi murojaatini eʼtiborga olib, 2001-yil 6-mart dam olish kuni deb belgilansin va mamlakatimizda bayram sifatida keng nishonlansin. 2. Mutasaddi idoralar va jamoat tashkilotlari Qurbon hayiti bayramini joylarda munosib tarzda oʻtishi uchun tegishli tadbirlarni amalga oshirsinlar.
HUQUQNI MUHOFAZA QILUVChI VA NAZORAT IDORALARINING BOShQARUV TUZILMASINI TAKOMILLAShTIRISh VA MAʼMURIY-BOShQARUV APPARATI XODIMLARINING ShTATLAR SONINI QISQARTIRISh TOʻGʻRISIDA
(resolution, 2021-02-22)

Huquqni muhofaza qiluvchi va nazorat idoralarining boshqaruv tuzilmasini takomillashtirish va maʼmuriy-boshqaruv apparati xodimlarining shtatlar sonini maqbullashtirish maqsadida Vazirlar Mahkamasi qaror qiladi: 1. Oʻzbekiston Respublikasi Adliya va Ichki ishlar vazirliklari, Prokuratura, Oliy sud, Oliy xoʻjalik sudi, Davlat soliq va Davlat bojxona qoʻmitalarining amaldagi boshqaruv tuzilmasi hamda maʼmuriy-boshqaruv apparati xodimlarining shtatlar sonini qisqartirish boʻyicha takliflari inobatga olinsin va 1-ilovaga muvofiq tasdiqlansin. 2. Ichki ishlar vazirligi idoralari maʼmuriy-boshqaruv apparatidan qisqartirilayotgan 393 ta shtat birliklari hisobiga ekstremizm va terrorizmga qarshi kurashni kuchaytirish maqsadida quyi ichki ishlar idoralari tezkor xizmatlarining shtat birliklari 2-ilovaga muvofiq koʻpaytirilsin. 3. Davlat bojxona qoʻmitasi maʼmuriy-boshqaruv apparatidan qisqartirilayotgan 55 ta shtat birliklari hisobiga bojxona chegara maskanlari va ularning tezkor-qidiruv guruhlari shtat birliklari 3-ilovaga muvofiq koʻpaytirilsin. 4. Ichki ishlar vazirligi (Z.Almatov) 2-ilovaga muvofiq, Davlat bojxona qoʻmitasi (Oʻ.Komilov) 3-ilovaga muvofiq joriy yilning 1-apreligacha topshiriqlarni bajarilishini taʼminlash boʻyicha kompleks chora-tadbirlarni amalga oshirsin. 5. Ushbu qarorning bajarilishi ustidan nazorat Oʻzbekiston Respublikasi Bosh vaziri Oʻ.Sultonov va Davlat maslahatchisi T.Xudaybergenov zimmalariga yuklatilsin.
OʻZBEKISTON RESPUBLIKASI VAZIRLAR MAHKAMASINING 2000-YIL 11-IYULDAGI 265-SON QARORIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2008-11-25)

Oʻzbekiston Respublikasi Vazirlar Mahkamasining “Bank tizimini isloh qilishga doir qoʻshimcha chora-tadbirlar toʻgʻrisida” 2000-yil 24-martdagi 104-son qaroriga muvofiq Vazirlar Mahkamasi qaror qiladi: 1. Quyidagilar ustav sarmoyasida davlat ulushi 50 foizdan ortiq boʻlgan Tijorat banklari kengashlari raislari etib tasdiqlansin: X.O. Jumayev — Oʻzbekiston Respublikasi Markaziy banki raisining birinchi oʻrinbosari M.B. Nurmurodov — Oʻzbekiston Respublikasi Moliya vaziri 2. Oʻzbekiston Respublikasi Adliya vazirligi, Markaziy bank va tijorat banklari qonun hujjatlariga va normativ hujjatlarga tegishli oʻzgartirish kiritsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov va Oʻzbekiston Respublikasi Markaziy bankining raisi F.M. Mullajonov zimmasiga yuklansin.
MEHNAT VA AHOLINI IJTIMOIY MUHOFAZA QILISh VAZIRLIGINI TAShKIL ETISh TOʻGʻRISIDA
(decree, 2021-04-30)

Mehnatni ragʻbatlantirish va manfaatdorlikni oshirish sohasida boshqaruvni tashkil etish darajasini oshirish va takomillashtirish, aholini ish bilan oqilona taʼminlash, ijtimoiy taʼminot tizimini yaxshilash, erkinlashtirish va iqtisodiy islohotlarni tobora chuqurlashtirish sharoitida ijtimoiy muhofaza qilishni kuchaytirish, shu asosda aholining farovonligi barqaror yuksalib borishini taʼminlash maqsadida: 1. Oʻzbekiston Respublikasi Mehnat vazirligi va Ijtimoiy taʼminot vazirligi negizida Oʻzbekiston Respublikasining Mehnat va aholini ijtimoiy muhofaza qilish vazirligini tashkil etish toʻgʻrisida Vazirlar Mahkamasining taklifi qabul qilinsin. 3. Qoraqalpogʻiston Respublikasida, viloyatlar va Toshkent shahrida Mehnat vazirligi va Ijtimoiy taʼminot vazirligining tegishli hududiy organlari negizida Qoraqalpogʻiston Respublikasining Mehnat va aholini ijtimoiy muhofaza qilish vazirligi, viloyatlar hamda Toshkent shahar mehnat va aholini ijtimoiy muhofaza qilish bosh boshqarmalari tashkil qilinsin. Mehnat va aholini ijtimoiy muhofaza qilish hududiy bosh boshqarmalari oʻz faoliyatida tegishli hokimliklarga hamda Oʻzbekiston Respublikasi Mehnat va aholini ijtimoiy muhofaza qilish vazirligiga hisobot beradilar. 4. Quyidagilar belgilansin: tumanlar va shaharlarda Bandlikka koʻmaklashish hamda aholini ijtimoiy muhofaza qilish markazlari ishlab kelmoqda; tuman (shahar) Bandlikka koʻmaklashish hamda aholini ijtimoiy muhofaza qilish markazlari oʻz faoliyatida tegishli hokimliklarga hamda mehnat va aholini ijtimoiy muhofaza qilish hududiy bosh boshqarmalariga hisobot beradilar. 5. Belgilab qoʻyilsinki, Oʻzbekiston Respublikasi Mehnat va aholini ijtimoiy muhofaza qilish vazirligi tomonidan uning vakolati doirasida qabul qilinadigan qarorlar vazirliklar, idoralar, xoʻjalik birlashmalari, korxona va muassasalar, mahalliy hokimiyat va boshqaruv organlari tomonidan ijro etish uchun majburiy hisoblanadi. 6. Oʻzbekiston Respublikasi Adliya vazirligi bir oy muddatda Oʻzbekiston Respublikasining qonunchiligiga ushbu Farmondan kelib chiqadigan oʻzgartish va qoʻshimchalar toʻgʻrisida takliflar kiritsin. 7. Vazirlar Mahkamasi oʻn kun muddatda Oʻzbekiston Respublikasi Mehnat va aholini ijtimoiy muhofaza qilish vazirligining faoliyatini tashkil etish toʻgʻrisida qaror qabul qilsin.
OʻZBEKISTON RESPUBLIKASIDA KICHIK VA OʻRTA BIZNESNI RIVOJLANTIRISHNI QOʻLLAB-QUVVATLASH UCHUN OSIYO TARAQQIYOT BANKI KREDITIDAN FOYDALANISH CHORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasida kichik va oʻrta biznesni yanada rivojlantirish hamda Osiyo taraqqiyot banki bilan hamkorlikni chuqurlashtirish maqsadida Vazirlar Mahkamasi qaror qiladi: 1. Quyidagilar: Osiyo taraqqiyot banki direktorlar Kengashi Oʻzbekiston Respublikasiga kichik va oʻrta korxonalar loyihalarini mablagʻ bilan taʼminlash uchun umumiy miqdori 50 mln AQSH dollariga teng boʻlgan kredit berishni maʼqullaganligi; kredit Oʻzbekiston Respublikasi Hukumatiga Osiyo taraqqiyot banki bilan Oʻzbekiston Respublikasi Hukumati oʻrtasidagi qarz bitimiga muvofiq berilayotganligi maʼlumot uchun qabul qilinsin. 2. Oʻzbekiston Respublikasi Moliya vazirligining qayta kreditlash haqidagi bitimlarga hamda Osiyo taraqqiyot banki va banklar oʻrtasidagi loyiha bitimlari asosida 20 mln AQSH dollarini Tashqi iqtisodiy faoliyat milliy bankiga, 15 mln AQSH dollarini “Asaka” bankiga va 15 mln AQSH dollarini “Paxta-bank”ga qayta kreditlash toʻgʻrisidagi taklifiga rozilik berilsin. 3. Quyidagilarga: Oʻzbekiston Respublikasi Moliya vaziriga Oʻzbekiston Respublikasi Hukumati nomidan Oʻzbekiston Respublikasi Hukumati bilan Osiyo taraqqiyot banki oʻrtasidagi 50 mln AQSH dollari miqdoridagi qarz bitimini, shuningdek Oʻzbekiston Respublikasi Hukumati bilan Tashqi iqtisodiy faoliyat milliy banki, “Asaka” banki va “Paxta-bank” oʻrtasidagi qayta kreditlash toʻgʻrisidagi bitimlarni imzolash; Tashqi iqtisodiy faoliyat milliy banki raisi vazifasini bajaruvchiga Tashqi iqtisodiy faoliyat milliy banki bilan Osiyo taraqqiyot banki oʻrtasidagi 20 mln AQSH dollari miqdoridagi loyiha bitimini imzolash; “Asaka” banki raisiga “Asaka” banki bilan Osiyo taraqqiyot banki oʻrtasidagi 15 mln AQSH dollari miqdoridagi loyiha bitimini imzolash; “Paxta-bank” raisiga “Paxta-bank” bilan Osiyo taraqqiyot banki oʻrtasidagi 15 mln AQSH dollari miqdoridagi loyiha bitimini imzolash vakolati berilsin. 4. Oʻzbekiston Respublikasi Adliya vazirligi Oʻzbekiston Respublikasi Hukumati bilan Osiyo taraqqiyot banki oʻrtasidagi qarz bitimi yuzasidan, bitim belgilangan shaklda taqdim etilgan paytdan boshlab ikki hafta muddatda, yuridik xulosa bersin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
ALIShER NAVOIY TAVALLUDINING 560 YILLIGINI NIShONLASh TOʻGʻRISIDA
(resolution, 2021-02-22)

Oʻzbek xalqining ulugʻ farzandi Alisher Navoiyning jahon xalqlari maʼnaviyati va madaniyati taraqqiyotiga qoʻshgan ulkan hissasini eʼtiborga olib va uning boy ilmiy-ijodiy merosini chuqur oʻrganish va asrab-avaylash hamda dunyo jamoatchiligi, mamlakatimiz aholisi, ayniqsa, yosh avlod orasida keng targʻib qilish maqsadida Vazirlar Mahkamasi qaror qiladi: 1. “Maʼnaviyat va maʼrifat” respublika kengashi, Oʻzbekiston Respublikasi Fanlar akademiyasi, Oʻzbekiston Yozuvchilar uyushmasi, Navoiy viloyati hokimligi va Oʻzbekiston Respublikasi Madaniyat ishlari vazirligining 2001-yilda ulugʻ shoir Alisher Navoiy tavalludining 560 yilligini keng nishonlash haqidagi taklifi qabul qilinsin. Alisher Navoiy tavalludining 560 yilligini nishonlashga tayyorgarlik koʻrish va uni oʻtkazish boʻyicha tashkiliy qoʻmita tarkibi hamda tadbirlar rejasi 1 va 2- ilovalarga* muvofiq tasdiqlansin. Tashkiliy qoʻmita manfaatdor vazirliklar, idoralar va tashkilotlar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda bir oy muddatda yubiley tantanalariga tayyorgarlik koʻrish va uni joylarda oʻtkazish tadbirlarini ishlab chiqsin hamda amalga oshirishga kirishsin. 2. Navoiy viloyati hokimligi Oʻzbekiston Respublikasi Madaniyat ishlari vazirligi, Oʻzbekiston Yozuvchilar uyushmasi va Oʻzbekiston Respublikasi Fanlar akademiyasi bilan birgalikda Navoiy shahrida 2001-yil may oyida tantanali yubiley tadbirlarini hamda “Alisher Navoiyning ijodiy merosi va uning jahonshumul ahamiyati” mavzuida xalqaro ilmiy konferensiya oʻtkazsin. 3. Navoiy viloyati hokimligi hamda viloyat ahli, korxona va tashkilotlari jamoalarining Navoiy shahri markazida dam olish bogʻi barpo etish va u yerda Alisher Navoiy haykalini oʻrnatish toʻgʻrisidagi tashabbusi qoʻllab-quvvatlansin. 4. “Oʻzbekkino” davlat-aksiyadorlik kompaniyasi Alisher Navoiy hayoti va ijodi haqida ilmiy-ommabop filmlar yaratsin. 5. Oʻzbekiston Respublikasi Markaziy bankiga Alisher Navoiy tavalludining 560 yilligi munosabati bilan 2001-yilda 100 soʻm qiymatdagi esdalik tangalarni muomalaga chiqarish tavsiya etilsin. 6. “Oʻzteleradio” kompaniyasi, Oʻzbekiston Milliy axborot agentligi, “Jahon” axborot agentligi, respublika va viloyatlar gazetalari muharriyatlari ommaviy axborot vositalarida Alisher Navoiy hayoti va ijodi, uning jahon madaniyati taraqqiyotida tutgan oʻrni va ahamiyatini keng yoritsinlar. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
TASHQI SAVDO FAOLIYATINI TARTIBGA SOLISHNI TAKOMILLASHTIRISH CHORA-TADBIRLARI TOʻGʻRISIDA
(resolution, 2021-06-25)

“Boj tarifi toʻgʻrisida” va “Isteʼmolchilarning huquqlarini himoya qilish toʻgʻrisida”gi Oʻzbekiston Respublikasi qonunlariga, Oʻzbekiston Respublikasi qatnashchi hisoblangan xalqaro konvensiyalar va shartnomalarga muvofiq, shuningdek, tarif bilan boshqarish usullarini takomillashtirish va ulardan ustuvor foydalanish asosida tashqi savdo faoliyatini izchil erkinlashtirishni taʼminlash maqsadida Vazirlar Mahkamasi qaror qiladi: 2001-yil 1-martgacha tuzilgan va Oʻzbekiston Respublikasining vakolatli organlarida hisobga qoʻyilgan hamda ular boʻyicha tovarlar keltirilayotgan va/yoki toʻlov amalga oshirilayotgan import kontraktlar ilgari belgilangan tartibga muvofiq bajariladi. 5. Vazirlar Mahkamasining 4-ilovaga muvofiq qarorlariga oʻzgartirishlar kiritilsin. 6. Quyidagilar 2001-yil 1-martdan boshlab oʻz kuchini yoʻqotgan deb hisoblansin: Oʻzbekiston Respublikasi Vazirlar Mahkamasining “Importni tariflar bilan boshqarish chora-tadbirlari toʻgʻrisida” 1998-yil 24-fevraldagi 80-son qarori 1-bandining ikkinchi xatboshi; Oʻzbekiston Respublikasi Vazirlar Mahkamasining “Avtomobil yonilgʻisi quyish shoxobchalari faoliyatini va avtobenzin bilan taʼminlashni yaxshilash masalalari toʻgʻrisida” 1999-yil 7-avgustdagi 380-son qarori 1-bandining ikkinchi xatboshi. 7. Vazirliklar va idoralar Oʻzbekiston Respublikasi Adliya vazirligi bilan birgalikda bir oy muddatda idoraviy normativ hujjatlarni mazkur qarorga muvofiqlashtirsinlar. 8. Mazkur qarorning bajarilishini nazorat qilish Oʻzbekiston Respublikasi Bosh vaziri Oʻ. T. Sultonov zimmasiga yuklansin. 2. Oʻzbekiston Respublikasi Vazirlar Mahkamasining “Oʻzbekiston Respublikasida tashqi savdo faoliyatini erkinlashtirish boʻyicha qoʻshimcha chora-tadbirlar toʻgʻrisida” 1998-yil 31-martdagi 137-son qarori 6-bandining birinchi xatboshidagi “va ulardan keltiriladigan” soʻzlari chiqarib tashlansin.
QIShLOQ XOʻJALIGIGA AGROKIMYo XIZMATI KOʻRSATIShNI TAKOMILLAShTIRISh ChORA-TADBIRLARI TOʻGʻRISIDA
(resolution, 2021-12-16)

Qishloq xoʻjaligini mineral oʻgʻitlar, oʻsimliklarni himoya qilishning kimyoviy va biologik vositalari bilan taʼminlash tizimini takomillashtirish, qishloq xoʻjaligi tovar yetishtiruvchilariga agrokimyo xizmati koʻrsatishning yaxlit tuzilmasini tashkil etish maqsadida Vazirlar Mahkamasi qaror qiladi: 10. Oʻzbekiston Respublikasi Monopoliyaga qarshi kurashish qoʻmitasi hamda Oʻzbekiston Respublikasi Moliya vazirligi qishloq xoʻjaligi korxonalariga koʻrsatiladigan agrokimyoviy xizmatlar va ishlarga, shuningdek “Oʻzkimyosanoat” aksiyadorlik jamiyati korxonalari tomonidan ishlab chiqariladigan hamda “Oʻzagrokimyohimoya” aksiyadorlik jamiyatining “Agrokimyohimoya” hududiy aksiyadorlik jamiyatlari orqali sotiladigan mineral oʻgʻitlarga va oʻsimliklarni himoya qilish kimyoviy vositalariga narx belgilash normalarining asoslanganligi va ularga rioya etilishi ustidan qatʼiy nazorat oʻrnatsinlar. 11. “Oʻzagrokimyohimoya” aksiyadorlik jamiyatining “Agrokimyohimoya” hududiy aksiyadorlik jamiyatlariga respublika qishloq xoʻjaligi mashinasozligi korxonalari, shu jumladan qoʻshma korxonalar tomonidan ishlab chiqarilayotgan qishloq xoʻjaligi texnikasini Vazirlar Mahkamasining 2000-yil 2-noyabrdagi 424-son qarori bilan tasdiqlangan tartibga muvofiq lizing boʻyicha sotib olish huquqi berilsin.
KORXONALAR (TASHKILOTLAR)GA FAOLIYATNING AYRIM TURLARI BILAN SHUGʻULLANISH HUQUQINI BERADIGAN MAXSUS RUXSATNOMALAR (LITSENZIYALAR) BERISH TARTIBI TOʻGʻRISIDAGI NIZOMGA OʻZGARTIRISH KIRITISH HAQIDA
(resolution, 2002-06-28)

“Advokatura toʻgʻrisida”gi Oʻzbekiston Respublikasi Qonuniga, Vazirlar Mahkamasining 1997-yil 13-martdagi 139-son qarori bilan tasdiqlangan, Advokatlik byurolari, hayʼatlari, firmalarini davlat roʻyxatidan oʻtkazish hamda Oʻzbekiston Respublikasi fuqarolariga advokatlik faoliyati bilan shugʻullanish huquqini beruvchi litsenziyalarni berish tartibi toʻgʻrisidagi nizomga muvofiq, shuningdek “Fuqarolar va yuridik shaxslarga huquqiy yordam koʻrsatish bilan bogʻliq ishlarni amalga oshirish” faoliyat turi Oʻzbekiston Respublikasining 1997-yil 30-avgustdagi Qonuni bilan mulkchilikning barcha shakllaridagi korxonalar (tashkilotlar) shu jumladan xorijiy va qoʻshma korxonalar (tashkilotlar) faqat maxsus ruxsatnoma (litsenziya) asosida shugʻullanishga haqli boʻlgan faoliyat turlari roʻyxatidan chiqarilganligi munosabati bilan Vazirlar Mahkamasi qaror qiladi: Oʻzbekiston Respublikasi Vazirlar Mahkamasining 1994-yil 19-apreldagi 215-son qarori (Oʻzbekiston Respublikasi QT., 1994-y., 4-son, 23-modda) bilan tasdiqlangan Korxonalar (tashkilotlar)ga faoliyatning ayrim turlari bilan shugʻullanish huquqini beradigan maxsus ruxsatnomalar (litsenziyalar) berish tartibi toʻgʻrisidagi nizomning 2-bandidan yigirma toʻqqizinchi xatboshi (“Fuqarolar va yuridik shaxslarga huquqiy yordam koʻrsatish bilan bogʻliq ishlarni amalga oshirish. Adliya vazirligi”) chiqarib tashlansin.